Ministru kabineta rīkojuma projekta

**„Par nekustamo īpašumu Lapskalna ielā 2, Jelgavā, saglabāšanu valsts īpašumā un nodošanu Finanšu ministrijas valdījumā”**

**precizēts** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par nekustamo īpašumu Lapskalna ielā 2, Jelgavā, saglabāšanu valsts īpašumā un nodošanu Finanšu ministrijas valdījumā” (turpmāk ‑ rīkojuma projekts) ir sagatavots, lai izpildītu Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 6.punktu, kurā ir noteikts, ka Kultūras ministrijai savi nekustamie īpašumi jānodod Finanšu ministrijas valdījumā. Valsts nekustamā īpašuma vienotas pārvaldīšanas un apsaimniekošanas koncepcijas ietvaros pēc nekustamā īpašuma pārņemšanas Finanšu ministrijas valdījumā, tas tiks nodots valsts akciju sabiedrības „Valsts nekustamie īpašumi” pārvaldīšanā. |
| 2. | Pašreizējā situācija un problēmas | 1. Saskaņā ar informāciju no Nekustamā īpašuma valsts kadastra informācijas sistēmas nekustamais īpašums Lapskalna ielā 2, Jelgavā (nekustamā īpašuma kadastra Nr.0900 505 0308) sastāv no divām būvēm: noliktavas (būves kadastra apzīmējums 0900 005 0308 003) un mūzikas koledžas (būves kadastra apzīmējums 0900 005 0308 001).
2. Jelgavas dome namīpašuma Jelgavā, Lapskalna ielā 2, denacionalizāciju ir atteikusi (Jelgavas domes 1997.gada 30.janvāra sēdes protokola izraksts 3/19).
3. Saskaņā ar Kultūras ministrijas 2010.gada 13.augusta vēstuli Nr.2.6-13/33 un 2011.gada 20.jūnija izziņu Nr.3-9/63 ēkas ar kadastra apzīmējumiem 0900 005 0308 003 un 0900 005 0308 001 ir Jelgavas mūzikas vidusskolas bilancē.
4. Ēkas ir nepieciešamas valsts funkciju veikšanai.
5. Saskaņā ar Valsts zemes dienesta Zemgales reģionālās nodaļas 2006.gada 13.jūlija būvju tehniskās inventarizācijas lietu būves ar kadastra apzīmējums 0900 005 0308 003 kopējā platība ir 75 m2, ekspluatācijas uzsākšanas gads 1972; būves ar kadastra apzīmējums 0900 005 0308 001 kopējā platība ir 2387 m2, ekspluatācijas uzsākšanas gads 1906.
6. Saskaņā ar likuma "Par nekustamā īpašuma ierakstīšanu zemesgrāmatā" 36.panta pirmās daļas 6.punktu ēkas (būves) zemesgrāmatās ierakstāmas uz valsts vārda, pamatojoties uz valsts iestādes izsniegtu izziņu, kas apliecina, ka ēka (būve) ir valsts iestādes bilancē.
7. Saskaņā ar Robežu plānu būvju ierakstīšanai zemesgrāmatā (2010.gada 4.augustā reģistrēts Nekustamā īpašuma valsts kadastra informācijas sistēmā) būve ar kadastra apzīmējumu 0900 005 0308 003 atrodas uz zemes vienības Lapskalna ielā 2, Jelgavā (zemes vienības kadastra apzīmējums 0900 005 0308); būve ar kadastra apzīmējumu 0900 005 0308 001 atrodas uz divām zemes vienībām Lapskalna ielā 2, Jelgavā – uz zemes vienības ar kadastra apzīmējumu 0900 005 0308 un uz zemes vienības ar kadastra apzīmējumu 0900 005 0036.
8. Īpašuma tiesības uz zemes vienību ar kadastra apzīmējumu 0900 005 0036 ir nostiprinātas Jelgavas pilsētas zemesgrāmatas nodalījumā Nr.305 fiziskām personām.
9. Saskaņā ar Latvijas valsts vēstures arhīva 2008.gada 22.septembra izziņu Nr.5-JP-5932 Lapskalna ielā 2, Jelgavas pilsētā līdz 1940.gada 21.jūlijam ir atradies viens nekustamais īpašums, kas piederējis fiziskai personai. Taču pēc kadastra Nr. 0900 005 0308 nav iespējams noskaidrot nekustamā īpašuma atrašanās vietu un piederību līdz 1940.gadam.
10. Saskaņā ar Jelgavas domes zemes komisijas 2007.gada 24.aprīļa izziņu Nr.2-21/5536 par zemesgabalu ar kadastra Nr.0900 005 0308 nav saņemti pieprasījumi zemes īpašuma tiesību atjaunošanai.
11. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktu zemes reformas laikā uz valsts vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, gadījumos, ja uz šīs zemes ir valstij piederošas ēkas (būves).
 |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavotais rīkojuma projekts paredz saglabāt valsts īpašumā un nodot Finanšu ministrijas valdījumā nekustamos īpašumus Lapskalna ielā 2, Jelgavā:1.1. nekustamo īpašumu (nekustamā īpašuma kadastra Nr.0900 505 0308) divas būves (būvju kadastra apzīmējumi 0900 005 0308 001; 0900 005 0308 003) – Lapskalna ielā 2, Jelgavā;1.2. nekustamo īpašumu (nekustamā īpašuma kadastra Nr.0900 005 0308) – zemes vienību 0,3332 ha platībā (zemes vienības kadastra apzīmējums 0900 005 0308) – Lapskalna ielā 2, Jelgavā; |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”, Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Politikas joma – tieslietu politika. |

|  |
| --- |
| **II. - VI. sadaļa –** Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbild valsts akciju sabiedrība „Valsts nekustamie īpašumi” un Finanšu ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv) |

Finanšu ministrs A.Vilks

19.07.2011. 14:28

819

I.Jansone

67024921, Ieva.Jansone@vni.lv